CELEX: C2007/095/109
Language: da
Date: 2007-04-28 00:00:00
Title: Sag T-78/07: Sag anlagt den 8. marts 2007 — IXI Mobile mod KHIM — Klein (IXI)

28.4.2007   
            
            
               DA
            
            
               Den Europæiske Unions Tidende
            
            
               C 95/54
            
         Sag anlagt den 8. marts 2007 — IXI Mobile mod KHIM — Klein (IXI)
   (Sag T-78/07)
   (2007/C 95/109)
   Stævningen er affattet på engelsk
   Parter
   
      Sagsøger: IXI Mobile, Inc. (Redwood City, USA) (ved barrister S. Malynicz)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Jochen und Eckhard Klein GbR (Olching, Tyskland)
   Sagsøgerens påstande
   
               —
            
            
               Afgørelse truffet den 11. januar 2007 af Andet Appelkammer i sag R 796/2006-2, hvorved der gives afslag på klagen, annulleres.
            
         
               —
            
            
               Harmoniseringskontoret og den anden part i sagen tilpligtes at bære deres egne omkostninger og at betale sagsøgerens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: IXI Mobile.
   
      Det omhandlede EF-varemærke: Ordmærket »IXI «for varer i klasse 9 — ansøgning nr. 723 140.
   
      Indehaver af det i indsigelsessagen påberåbte varemærke eller tegn: Jochen und Eckhard Klein GbR.
   
      Det i indsigelsessagen påberåbte varemærke eller tegn: EF-ordmærket »ixi «for varer i klasse 9.
   
      Indsigelsesafdelingens afgørelse: Medhold i indsigelsen for alle de anfægtede varer.
   
      Appelkammerets afgørelse: Afslag på klagen.
   
      Søgsmålsgrunde: Indsigeren har ikke ført bevis for lighed mellem de omhandlede varer, og appelkammeret havde en for bred opfattelse af beskyttelsesområdet for det ældre varemærke og foretog ikke en korrekt fortolkning af de relevante elementer, der finder anvendelse ved vurderingen af lighed mellem de omhandlede varer. Endvidere tog appelkammeret sagsøgerens begrundelser for at vælge varemærket i betragtning, hvilket ifølge sagsøgeren er en irrelevant betragtning.